Notum sit omnibus futuris et presentibus quod ego Lebaudus de Sancta Enianna, laudante uxore mea et filio meo Willelmo et fratre meo Jofrido, canonico, laudantibus etiam consobrinis uxoris mee, Petro videlicet de Paredio et Hugone fratre ejus, dedi Deo et sancte Marie de Firmitate et monachis ejusdem loci quicquid habebam vel calumpniam in territorio de Monte Lupino et posui librum super altare de Sancta Enianna in confirmatione. Hujus rei testes: Robertus, ejusdem ecclesie presbiter, et Robertus, capellanus ejus, Bonushomo, presbiter, et Robertus, nepos meus. Hoc ipsum laudavit uxor predicti Petri de Paredio, filia Anselmi de Jacei, coram Jofrido de Turre, monacho Firmitatis, et Giraldo et Rodulfo de Mossa; uxor vero Hugonis, coram Willelmo monacho et Bernardo de Montmor.